Filannoon inni jalqabaa Waadichi ragga’ee ji’a jahaa booda adeemsifama. Tokkoo tokkoo filannoof yoo xiqqate ji’a sadii dura Muummichi Barreessaa Mootummoota Gamtoomanii, biyyoonni dhimmichi isaan ilaallatu yeroo ji’a lamaa keessatti kaadhimamtoota isaanii akka dhiyeessan xalayaadhaan isaan gaafata. Muummichi Barreessaa kaadhimamtoota bifa kanaan dhiyaatan bu’ura tartiiba qubee maqaa isaaniitti galmeessee, biyyoota isaan dhiyeessanis ibsuudhaan biyyoota Waadicha seenaniif ni dhiyeessa.